
	Бишкек шаары



Убактылуу сактоого жайгаштырылуучу (жайгаштырылган) бир эле чет өлкөлүк товарларга карата бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттерди, ар кандай адамдарда ар кандай жагдайларда жана (же) бир нече жолу пайда болгон бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттерди токтотуунун жагдайларын аныктоо жөнүндө

	Евразия экономикалык бирлигинин Бажы кодексинин (мындан ары – Кодекс) 54-беренесинин 3-пунктуна жана 72-беренесинин 3-пунктуна, Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин № 1 тиркемесинин 12927-пунктуна ылайык, Евразия экономикалык комиссиясынын Кеңеши чечти:
[bookmark: _GoBack]1. Убактылуу сактоого жайгаштырылуучу (жайгаштырылган) бир эле чет өлкөлүк товарларга карата бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттери, ар кандай адамдарда ар кандай жагдайларда жана (же) бир нече жолу пайда болгон бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттери токтотула турган төмөнкүдөй жагдайлар аныкталсын:
а) товарларды убактылуу сактоого жайгаштыруу үчүн документтерин берген жүк ташуучуда же товарларга карата ыйгарым укуктарга ээ башка жакта:
бажы органы тарабынан бажылык декларацияланышына байланыштуу товарларды бажы жол-жобосуна жайгаштырбастан, анын ичинде Кодекстин 103-статьясынын 4-пунктунун 1-пунктчасында көрсөтүлгөн жагдайлар келип чыккандан кийин чыгаруу;
товарларды Кодекстин 103-статьясынын 2-пунктунун 1-пунктчасынын үчүнчү абзацында көрсөтүлгөндөн башка учурларда чет өлкөлүк товарларга карата колдонулуучу бажы жол-жоболоруна жайгаштыруу;
б) убактылуу сактоо кампасынын ээсинде:
бажылык декларацияланышына байланыштуу товарларды бажылык жол-жобого жайгаштырбастан убактылуу сактоо кампасынан берүү;
бажы органы тарабынан бажылык декларацияланышына байланыштуу товарларды Кодекстин 103-статьясынын 4-пунктунун 3-пунктчасында көрсөтүлгөн жагдайлар келип чыккандан кийин бажы жол-жобосуна жайгаштырбастан чыгаруу;
эгерде товарлар Бирликтин бажы чек арасы аркылуу товарларды өткөрүүчү жерлерде сакталса, Евразия экономикалык бирлигинин бажы аймагынан товарлардын алып кетилишине бажы органынын уруксатын алгандыгына байланыштуу убактылуу сактоо кампасынан товарларды берүү;
эгерде таварлар товарларды убактылуу сактоочу бир жерден товарларды убактылуу сактоочу башка жерге бажы транзитинин бажы жол-жобосуна жайгаштырылбастан ташылса (транспорттолсо), товарларды башка убактылуу сактоо кампасына жайгаштыруу же аларды убактылуу сактоо кампасы болуп саналбаган жерге башка жак тарабынан убактылуу сактоого кабыл алуу;
в) убактылуу сактоо кампасы болбогон жерде товарларды убактылуу сактаган жакта:
Кодекстин 103-статьясынын 2-пунктунун 3-пунктчасында көрсөтүлгөндөн башка учурларда товарларды чет өлкөлүк товарларга карата колдонулуучу бажы жол-жоболоруна жайгаштыруу;
бажы органы тарабынан бажылык декларацияланышына байланыштуу товарларды бажы жол-жобосуна койбостон чыгаруу, анын ичинде Кодекстин 103-статьясынын 4-пунктунун 2 жана 3-пунктчаларында көрсөтүлгөн жагдайлар келип чыккандан кийин чыгаруу; 
эгерде таварлар товарларды убактылуу сактоочу бир жерден товарларды убактылуу сактоочу башка жерге бажы транзитинин бажы жол-жобосуна жайгаштырылбастан ташылса (транспорттолсо), товарларды убактылуу сактоо кампасына жайгаштыруу же аларды убактылуу сактоо кампасы болуп саналбаган жерге башка жак тарабынан убактылуу сактоого кабыл алуу;
2. Ушул Чечим расмий жарыяланган датадан тартып 10 календардык күн өткөндөн кийин күчүнө кирет.

